CELEX: 62013CN0477
Language: fi
Date: 2013-09-05 00:00:00
Title: Asia C-477/13: Ennakkoratkaisupyyntö, jonka Bundesverwaltungsgericht (Saksa) on esittänyt 5.9.2013 — Eintragungsausschuss bei der Bayerischen Architektenkammer v. Hans Angerer

23.11.2013   
            
            
               FI
            
            
               Euroopan unionin virallinen lehti
            
            
               C 344/46
            
         Ennakkoratkaisupyyntö, jonka Bundesverwaltungsgericht (Saksa) on esittänyt 5.9.2013 — Eintragungsausschuss bei der Bayerischen Architektenkammer v. Hans Angerer
   (Asia C-477/13)
   2013/C 344/79
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja, muutoksenhakuasian vastapuoli ja Revision-valittajan vastapuoli: Eintragungsausschuss bei der Bayerischen Architektenkammer
   
      Vastaaja, muutoksenhakuasian valittaja ja Revision-valittaja: Hans Angerer
   
      Ennakkoratkaisukysymykset
   
   
               1)
            
            
               
                           a)
                        
                        
                           Ovatko direktiivin (1) 10 artiklassa tarkoitetut ”erityiset ja poikkeukselliset syyt” sellaisia olosuhteita, jotka määritellään jäljempänä olevissa tapausryhmissä (a-g alakohta), vai onko näiden olosuhteiden oltava lisäksi ”erityisiä ja poikkeuksellisia syitä”, joiden vuoksi hakija ei täytä direktiivin III osaston II ja III luvussa mainittuja edellytyksiä?
                        
                     
                           b)
                        
                        
                           Millaisia ”erityisten ja poikkeuksellisten syiden” on oltava viimeksi mainitussa tapauksessa? Onko kyse oltava henkilökohtaisista — esimerkiksi hakijan elämänvaiheisiin liittyvistä — syistä, joiden vuoksi siirtotyöläinen ei poikkeuksellisesti täytä direktiivin III osaston III luvun mukaisia koulutuksensa automaattisen tunnustamisen edellytyksiä?
                        
                     
         
               2)
            
            
               
                           a)
                        
                        
                           Edellyttääkö direktiivin 10 artiklan c alakohdassa tarkoitettu arkkitehdin käsite, että siirtotyöläinen on kotijäsenvaltiossaan rakennussuunnitteluun, rakennustarkastukseen ja rakentamiseen liittyvän teknisen toiminnan lisäksi harjoittanut luovaa taiteellista, kaupunkisuunnitteluun liittyvää, taloudellista ja mahdollisesti muistomerkkien suojeluun liittyvää toimintaa tai olisi koulutuksensa jälkeen saanut harjoittaa tällaista toimintaa, ja jos näin on, missä laajuudessa?
                        
                     
                           b)
                        
                        
                           Edellyttääkö direktiivin 10 artiklan c alakohdassa tarkoitettu arkkitehdin käsite, että siirtotyöläinen on saanut korkeakoulutasoisen koulutuksen, joka on sillä tavoin suuntautunut pääasiallisesti arkkitehtuuriin, että koulutus käsittää rakennussuunnitteluun, rakennustarkastukseen ja rakentamiseen liittyvien teknisten kysymysten lisäksi luovaan taiteelliseen, kaupunkisuunnitteluun liittyvään ja taloudelliseen toimintaan ja mahdollisesti muistomerkkien suojeluun liittyviä kysymyksiä, ja jos näin on, missä laajuudessa?
                        
                     
                           c)
                        
                        
                           
                                       i)
                                    
                                    
                                       Onko a ja b kohtien kannalta merkitystä sillä, kuinka arkkitehdin ammattinimikettä tavanomaisesti käytetään muissa jäsenvaltioissa (direktiivin 48 artiklan 1 kohta),
                                    
                                 
                                       ii)
                                    
                                    
                                       vai riittääkö sen toteaminen, kuinka arkkitehdin ammattinimikettä tavanomaisesti käytetään kotijäsenvaltiossa ja vastaanottavassa jäsenvaltiossa,
                                    
                                 
                                       iii)
                                    
                                    
                                       vai käykö Euroopan unionin alueella arkkitehdin nimikkeeseen tavanomaisesti liittyvien toimien kirjo ilmi direktiivin 46 artiklan 1 kohdan toisesta alakohdasta?
                                    
                                 
                     
         
      (1)  Ammattipätevyyden tunnustamisesta 7.9.2005 annettu Euroopan parlamentin ja neuvoston direktiivi 2005/36/EY (EUVL L 255, s. 22).